
PRIMAR
SC2020-29978/21.12.2020


RAPORT DE SPECIALITATE

  Privind trecerea terenului din Calea Urseni , nr.9,înscris în CF 447433 Timișoara, din proprietatea Statului Român și administrarea Municipiului Timișoara în domeniul privat și ulterior în domeniul public al Municipiului Timișoara 

Având în vedere Referatul de aprobare a proiectului de hotărâre nr. SC2020-29978/21.12.2020 al Primarului Municipiului Timișoara privind trecerea terenului din  Calea Urseni , nr.9,înscris în CF 447433 Timișoara, din proprietatea Statului Român și administrarea Municipiului Timișoara în domeniul privat și ulterior în domeniul public al Municipiului Timișoara .
Acest teren aparține intravilanului Municipiului Timişoara, este proprietatea Statului Român și în administrarea directă a Municipiului Timișoara, fiind situat in zona Stadion, in vecinatatea terenului in suprafață de 14000 mp domeniul privat al Municipiului Timișoara transmis către Compania Națională de Investiții in vederea construirii unei baze sportive.
	Datele de identificare ale terenului sunt înscrise în CF 447433 Timișoara (CF vechi 19266), nr. top.8577/2/1 cu suprafața de 6887 mp,acesta nu este de natură a constitui domeniu public al statului sau al judeţului, funcţiunea dominantă a zonei fiind de  parcuri, spaţii verzi pentru agrement si recreere, stranduri, terenuri şi construcţii pentru activitati sportive.
	Conform adresei Serviciului Juridic cu nr. SC2020-29978/30.12.2020 asupra terenului nu figurează litigii pe rolul instanţelor de judecată.
          Conform adresei Compartimentului Administare Fond Funciar nr.SC2020-29978/22.12.2020 rezulta ca parcela cu nr top 8577/2/1 inscrisă în CF 447433 nu a fost solicitată de către foștii proprietari sau moștenitorii acestora și nu a fost atribuită în baza Legii fondului funciar.  
          În evidența informatizată a Biroului Clădiri Terenuri I Est nu figurează depuse cereri de revendicare asupra terenului cu nr. top. 8577/2/1, conform Legii 10/2001, art.21, alin.2,3, și nici cereri depuse în baza O.U.G. nr. 94/2000 republicată, modificată și completată cu O.U.G.nr. 209/2005 privind retrocedarea unor imobile care au aparținut cultelor religioase din România.
	În conformitate cu prevederile Legii 18/1991, art.36 alin.(1) , terenurile aflate în proprietatea statului, situate în intravilanul localităţilor şi care sunt în administrarea primăriilor, trec în proprietatea privata a municipiilor precum și  art.296, alin (2) din Ordonanța de Urgență a Guvernului nr.57/2019 privind Codul Administrativ, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii  terenului din Calea Urseni , nr.9,înscris în CF 447433 Timișoara,nr. top 8577/2/1,din proprietatea Statului Român și administrarea Municipiului Timișoara în domeniul privat și ulterior în domeniul public al Municipiului Timișoara ,caracterul juridic al acestui teren devenind insesizabil,inalienabil si imprescriptibil. 
  	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

